6. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ.5089 της 14/26 Φεβρ. 1997 (ΦΕΚ Β’117) Καθορισμός των ειδικών τυπικών προσόντων που απαιτούνται για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου, από τους ΟΤΑ πρώτης βαθμίδας (δήμοι-κοινότητες και Νομικά Πρόσωπα αυτών) για κάλυψη παροδικών, απρόβλεπτων και επειγουσών αναγκών. Έχοντας υπόψη: 1. Τις διατάξεις της παρ.4 του άρθρ.19 του νόμ.1586/1986 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις.» 2.Τις διατάξεις των άρθρ. 301-309 του νόμ.1188/1981 και 20-21 του νόμ.2190/1994 που αφορούν στην πρόσληψη προσωπικού με σχέση εργασίας Ιδιωτικού Δικαίου Ορισμένου Χρόνου για κάλυψη παροδικών, απρόβλεπτων και επειγουσών αναγκών από τις οποίες δεν προβλέπονται τα ειδικά τυπικά προσόντα που απαιτούνται για την πρόσληψη του προσωπικού αυτού. 3.Τη ΔΙΔΚ/Φ44.1/21566/10.10.1996 απόφαση του Πρωθυπουργού και του Υπουργού Εσωτερικών, Δημ. Διοίκησης και Αποκέντρωσης «Ανάθεση αρμοδιοτήτων Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς Εσωτερικών, Δημ. Διοίκησης και Αποκέντρωσης» (ΦΕΚ 932Β’). 4.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: 1.Καθορίζουμε ότι για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου από τους ΟΤΑ πρώτης βαθμίδας (δήμοι-κοινότητες και τα νομικά τους πρόσωπα) απαιτούνται τα ειδικά τυπικά προσόντα του Προεδρικού Διατάγματος 22/1990 (ΦΕΚ 7/22.1.1990 τ.Α’) εξαιρουμένων των παρακάτω ειδικοτήτων, των οποίων τα ειδικά τυπικά προσόντα καθορίζονται ως εξής : α)Για την ειδικότητα διοικητικού-λογιστικού δευτεροβάθμιας εκπαίδευσης (ΔΕ) απολυτήριος τίτλος γενικού λυκείου ή εξατάξιου γυμνασίου, ή ενιαίου πολυκλαδικού λυκείου, ή τεχνικού επαγγελματικού λυκείου διοικητικής ή οικονομικής κατεύθυνσης. β)Για τις ειδικότητες θυρωρών, φυλάκων, νυχτοφυλάκων, δασοφυλάκων, εργατών, εργατών καθαριότητας, καθαριστών, τα ειδικά τυπικά προσόντα που ορίζονται στο άρθρ.16 του Π.Δ. 22/1990. Σε περίπτωση που δεν είναι δυνατή η κάλυψη των θέσεων από υποψήφιους με τα προαναφερόμενα προσόντα  επιτρέπεται η πρόσληψη χωρίς τον τίτλο σπουδών που ορίζεται στο άρθρ. 16 του Π. Δ. 22/1990.  γ)Για την ειδικότητα οδηγού αυτοκινήτων: αα)απολυτήριος τίτλος γενικού λυκείου ή εξαταξίου γυμνασίου ή ενιαίου πολυκλαδικού λυκείου ή τεχνικού-επαγγελματικού λυκείου ή τεχνικής επαγγελματικής σχολής δευτεροβάθμιας εκπαίδευσης ανεξάρτητα από ειδικότητα ή άλλος ισότιμος τίτλος σχολικής μονάδας δευτεροβάθμιας εκπαίδευσης. ββ)ισχύουσα (μέχρι και την τελευταία ημέρα της προθεσμίας υποβολής δικαιολογητικών) επαγγελματική άδεια οδήγησης Γ΄ κατηγορίας. Ειδικώς για την ειδικότητα οδηγού λεωφορείων, οδηγού χειριστή μηχανημάτων έργων, μηχανοδηγού, απορριμματοφόρων, φορτηγών αυτοκινήτων, ανατρεπόμενων αυτοκινήτων, σαρώθρων και λοιπών οχημάτων του τομέα καθαριότητας και επαγγελματική άδεια οδήγησης Δ’ κατηγορίας ή Δ’ και Ε’ Κατηγορίας συγχρόνως. Σε περίπτωση που δεν είναι δυνατή η κάλυψη των θέσεων από υποψηφίους με τα προαναφερόμενα προσόντα, επιτρέπεται η πρόσληψη με προσόν απολυτήριο τίτλο αναγνωρισμένης κατώτερης σχολής ή απολυτήριο τίτλο υποχρεωτικής εκπαίδευσης (δηλαδή απολυτήριο τριταξίου γυμνασίου ή για υποψηφίους που έχουν αποφοιτήσει μέχρι το 1980 απολυτήριο δημοτικού σχολείου) ή απολυτήριο τίτλο κατώτερης τεχνικής σχολής του Ν. Δ 580/1970 και ισχύουσα επαγγελματική άδεια οδήγησης, κατά περίπτωση, Γ’ Κατηγορίας ή Δ’ Κατηγορίας ή Δ’ και Ε’ Κατηγορίας συγχρόνως. Σε περίπτωση που δεν είναι δυνατή η κάλυψη των θέσεων από υποψηφίους με τα παραπάνω προσόντα, επιτρέπεται η πρόσληψη με προσόν ισχύουσα επαγγελματική άδεια οδήγησης, κατά περίπτωση, Γ’ Κατηγορίας ή Δ’ Κατηγορίας ή Δ’ και Ε’ Κατηγορίας συγχρόνως και ενός (1) τουλάχιστον έτους εμπειρία ως επαγγελματίες οδηγοί. (Μετά τη σελ. 222,15(β)  Σελ. 222,17(α) Τεύχος 1425 Σελ. 89 Προσωπικό Ιδιωτικού Δικαίου 3.Β.ζ.6 2.Για όσες ειδικότητες απαιτείται, κατά τις κείμενες διατάξεις, άδεια άσκησης του αντίστοιχου επαγγέλματος, ως προσόν διορισμού ορίζεται και η αντίστοιχη άδεια άσκησης του επαγγέλματος. 3.Η 16709/31.3.1987 κοινή απόφαση των Υπουργών Προεδρίας της Κυβέρνησης και Εσωτερικών (ΦΕΚ 253/19.5.1987 τ. Β΄) καταρ-γείται.